ইকবাল সোবহান চৌধুরী বলেন, যারা প্রকৃত সাংবাদিতা করবেন তাদের ওপর ডিজিটাল নিরাপত্তা আইন প্রয়োগ হবে না। যদি হয় তবে আমরা সাংবাদিক সমাজ এর প্রতিবাদ জানাবো এবং প্রতিরোধ করবো। তিনি বলেন, প্রধানমন্ত্রী শেখ হাসিনা মিডিয়া এবং সাংবাদিকদের বিকাশে বিশ্বাস করেন। যার কারণেই তিনি সাংবাদিকদের কল্যাণের জন্য ট্রাস্ট করে দিয়েছেন, অনেকগুলো আইন প্রণয়ন করেছেন, অবাধ তথ্য আইন এবং সাংবাদিকদের গ্রেফতার করা যাবে না এমন আইন তিনিই করেছেন।